ΓΡΑΠΤΗ ΕΡΩΤΗΣΗ E-1900/99

υποβολή: Raffaele Costa (PPE-DE) προς την Επιτροπή

(29 Οκτωβρίου 1999)

Θέμα: Πρόγραμμα MEDIA ΙΙ Ανάπτυξη και διανομή (1996-2000)

Θα μπορούσε η Επιτροπή να γνωστοποιήσει σε ποιούς οργανισμούς (δημόσιους ή ιδιωτικούς), ινστιτούτα, εταιρείες, συνεταιρισμούς ή άτομα και σε ποιό βαθμό, χορηγήθηκαν ποσά ή εισφορές (με πληρωμές που έχουν ήδη πραγματοποιηθεί ή όχι), όσον αφορά το MEDIA ΙΙ για την ανάπτυξη και διανομή των ευρωπαϊκών οπτικοακουστικών έργων (1996-2000) (προϋπολογισμός 265 εκατ. ECU που ισοδυναμούν με 513 περίπου δισεκατομμύρια λιρέτες).

Έχει επαληθευφθεί ο πραγματικός προορισμός των ποσών και η αίσια έκβαση των πρωτοβουλιών;

Απάντηση της κ. Reding εξ ονόματος της Επιτροπής

(30 Νοεμβρίου 1999)

Η Επιτροπή διαβιβάζει απευθείας στον κ. βουλευτή και στη Γενική Γραμματεία του Κοινοβουλίου πίνακα όπου αναφέρεται ο κατάλογος των εταιρειών παραγωγής ή διανομής στις οποίες χορηγήθηκε ενίσχυση στο πλαίσιο του προγράμματος MEDIA II «Ανάπτυξη-Διανομή», από το 1996, πρώτο έτοςλοποίησης του προγράμματος, έως το πρώτο εξάμηνο του 1999.

Ο κ. βουλευτής παραπέμπεται επίσης στην «έκθεση της Επιτροπής για τα αποτελέσματα στο πλαίσιο του προγράμματος MEDIA II (1996-2000) κατά την χρονική περίοδο από 1η Ιανουαρίου 1996 έως 30 Ιουνίου 1998»(1).

Εφόσον πρόκειται για πρόγραμμα που απευθύνεται σε εταιρείες παραγωγής και διανομής, οι δικαιούχοι αυτού του προγράμματος είναι ουσιαστικά ιδιωτικές εταιρείες, η επιλεξιμότητα των οποίων καθορίζεται στις κατευθυντήριες γραμμές των προσκλήσεων γιαποβολή προτάσεων. Οι διακηρύξεις για τις προσκλήσειςποβολής προτάσεων δημοσιεύονται στην Επίσημη Εφημερίδα. Όσον αφορά την επιλογή των δικαιούχων και τον έλεγχό τους, η χορήγηση των ενισχύσεων διέπεται από το κείμενο της απόφασης του Συμβουλίου, 95/563/ΕΚ της 10ης Ιουλίου 1995 σχετικά με την εφαρμογή ενός προγράμματος ενθάρρυνσης της ανάπτυξης και διανομής των ευρωπαϊκών οπτικοακουστικών έργων (Media II Ανάπτυξη και διανομή) (1996-2000)(2). Οι χρηματικές ενισχύσεις χορηγούνται κυρίως με τη μορφή εξοφλητέων δανείων. Οι προσκλήσεις για τηνποβολή προτάσεων δημοσιεύονται στην Επίσημη Εφημερίδα. Τα διάφορα κριτήρια επιλεξιμότητας και επιλογής που ισχύουν για τους διάφορους μηχανισμούςποστήριξης για την ανάπτυξη και τη διανομή καθορίζονται σε κατευθυντήριες γραμμές.

Η επιλογή των δικαιούχων πραγματοποιείται από την Επιτροπή η οποία επικουρείται, σύμφωνα με τις ρυθμίσεις που προβλέπονται από την απόφαση του Συμβουλίου: «Για τηνλοποίηση του προγράμματος, και ιδίως για την τεχνική επιλογή των σχεδίων, την παρακολούθηση και αξιολόγηση των επιχορηγούμενων από το πρόγραμμα σχεδίων και των ενεργειών δικτύωσης, η Επιτροπή θα φροντίσει να περιβάλλεται από αναγνωρισμένου κύρους εμπειρογνώμονες του οπτικοακουστικού τομέα στο χώρο της ανάπτυξης και διανομής. Για το σκοπό αυτό μπορεί, εφόσον χρειάζεται, να προσφεύγει σε ενδιάμεσους φορείς, οι οποίοι, βάσει της επαγγελματικής των εμπειρογνωμοσύνης, θα της προσφέρουν τεχνική βοήθεια και θα διατυπώνουν προτάσεις επιλογής των δικαιούχων, χωρίς αυτό να θίγει άλλους τρόπους επιλογής.».

Ύστερα από τις προσκλήσεις γιαποβολή προσφορών, η Επιτροπή επέλεξε τέσσερις ενδιάμεσους φορείς για να της παράσχουν την αναγκαία τεχνική βοήθεια.

Εξάλλου κατά τη διαδικασία επιλογής των δικαιούχων η Επιτροπή πλαισιώνεται από ομάδες ανεξάρτητων εμπειρογνωμόνων, οι οποίοι είναι αναγνωρισμένοι επαγγελματίες του κλάδου.

Η χρήση των χορηγούμενων ποσών καθορίζεται από το σύνολο των συμβατικών ρυθμίσεων μεταξύ της Επιτροπής και καθενός από τους δικαιούχους. Ο έλεγχος αυτής της χρήσης διεξάγεται κυρίως από την Επιτροπή με την τεχνική βοήθεια των κλαδικών ενδιάμεσων φορέων που εξασφαλίζουν την παρακολούθηση της εκτέλεσης των συμβάσεων, με την τεχνική βοήθεια του «οριζόντιου» ενδιάμεσου φορέα που εξασφαλίζει την παρακολούθηση των πληρωμών/εισπράξεων των οφειλών καθώς και χάρη σε ανεξάρτητους λογιστικούς ελέγχους οι οποίοι διεξάγονται με τυχαία επιλογή μεταξύ των δικαιούχων.

Όσον αφορά την αξιολόγηση των αποτελεσμάτων σχετικά με την επιτυχία τωνλοποιούμενων πρωτοβουλιών, ο κ. βουλευτής παραπέμπεται στην προαναφερθείσα έκθεση(3).

(1) COM(1999)91 τελικό.

(2) ΕΕ L 321 της 30.12.1995.

(3) ΕΕ L 321 της 30.12.1995.